2023


Eventa 
 6 Februarii: Confinium Turciae et Syriae a serie gravissimorum terrae motuum magnitudinum usque 7.8 percutitur. Die 13 Martii quinquaginta quinque fere milia hominum necatorum et centum undecim milia vulneratorum deferuntur.
 15 Martii: Freddy, diutissimus typhon marinus umquam observatus, post iter 36 dierum trans totum oceanum Indicum peractum in Mozambico evanescit. Plus quam quadringentos homines necaverat.
 14 Aprilis: India Rem publicam popularem Sinarum quoad numerum incolarum superat, ut iam numerosissima civitas mundi fieret.
 5 Maii: Rector ordinis sanitarii mundialis necessitatem universalem sanitariam propter COVID-19 pandemiam ante tres annos pronuntiatam abrogat. Ducentiens centena milia (20 000 000) hominum hac pandemia periisse dicuntur.
 6 Maii: Carolus III, rex Britanniarum, in abbatia Westmonasteriensi coronatur unguiturque. Uxor eius Camilla pariter coronatur.
 28 Maii: Recep Tayyip Erdoğan praeses Turciae reeligitur.
 6 Iunii: Moles Cachovka flumen Danaprem in Ucraina obstruens post diruptionem in officina energetica factam collabit. Multi consilium bellicosum suspicantur. 29 oppida in utroque latere Danapris inundantur.
 23 Iunii: Eugenius Victoris filius Prigozhin cum grege "Wagner" a se condita, cui ipse praeest, urbem Rostoviam ad Tainam occupat et contra Sergium Šoigu, ministrum defensionis, atque Valerium Gerassimov, imperatorem copiarum publicarum Russicarum, insurgit.
 31 Iulii: Iulio 2023 temperatura media totius superficiei telluris (16.63 °C) maxima umquam relatarum erat.
 8 Septembris: Regio Marrochii et Safi neque aliae partes Maroci a terrae motu magnitudinis 6.8 percutuntur. Multa aedificia corruuntur paene tria milia hominum necantes
10 et 11 Septembris: Cyclon marinus Daniel cum imbribus fortissimis oras Libyae aggredit et inundationem in his locis adhuc invisam facit; plus quam 11 milia hominum in undis pereunt.
19 et 20 Septembris: Carabachia Montana ab exercitu Atropatenico capta esse videtur.
24 Septembris: Speculatrum spatiale OSIRIS-REx rudus ante duos annos ab asteroide 101955 Bennu captum in capsula ad terram iactat.
 28 Septembris: Samvel Schahramanian praeses rei publicae Orchistenae quintus decretum edidit, quo rem publicam, ab exercitu Atropatenico victam, a 1 Ianuarii anni 2024 abrogaret. Incolae Orchsitenae omnes, plures quam 100 milia, domus suas relinquunt, Armeniam ut exules petentes.
7 Octobris: Commotio rebellionis Islamicae Hamas milibus missilium igneorum necnon viribus pedestribus Israelem e lacinia Gazetica aggreditur. Deinde Israel Palaestinis bellum denuntiat.

Nati

Mortui 
 10 Ianuarii: Constantinus II, proximus rex Graecorum (1964-1973).
 10 Februarii: Carolus Saura, dispositor cinematographicus et scriptor Hispanicus.
 25 Aprilis: Harrius Belafonte, illustrissimus musicus, actor et defensor iurum civilium Americanus.
 23 Augusti: Eugenius Prigožin una cum vicario suo Demetrio Utkin in regione Tueriensi aëroplano displodente necatur.
 27 Octobris: Li Keqiang, pristinus praeses consilii civici rei publicae popularis Sinarum.